Dugstad har vært aktiv i Arbeiderpartiet. Han har ledet Sagene Arbeiderpartilag, Korsvoll Arbeiderpartilag, Nordre Aker Arbeiderparti og var kandidat til bystyret i 2011. Han har tidligere vært leder av AUF i Oslo (1997). Han var også folkevalgt til Sagene Torshov bydelsutvalg fra 1995. Også før han jobbet i Naturvernforbundet var han aktiv i miljøbevegelsen med verv som leder av Naturverngruppa på Universitetet i Oslo, fylkesstyremedlem i Natur og Ungdom, leder av Katta Natur og Ungdom, og før det med i styret i Vestre Aker Natur og Ungdom.